การเรียนรู้เกี่ยวกับจิตวิทยาของเงิน จากนักวางแผนการเงิน (CFP)
ทุกวันนี้คุณจะต้องมีเงินเท่าไรถึงจะถือว่าร่ำรวย 100 ล้านบาท หรือ 1 หมื่นล้านบาท หากคุณถามคนประมาณสิบกว่าคนว่า ความหมายของความร่ำรวยคืออะไร คุณก็คงจะได้รับคำตอบมากกว่า 10 คำตอบที่แตกต่างกัน เงินเป็นสิ่งที่แปลก แต่ละคนจะมีความหมายของเงินที่แตกต่างกัน
12 มี.ค. 2556

ทุกวันนี้คุณจะต้องมีเงินเท่าไรถึงจะถือว่าร่ำรวย 100 ล้านบาท หรือ 1 หมื่นล้านบาท หากคุณถามคนประมาณสิบกว่าคนว่า ความหมายของความร่ำรวยคืออะไร คุณก็คงจะได้รับคำตอบมากกว่า 10 คำตอบที่แตกต่างกัน เงินเป็นสิ่งที่แปลก แต่ละคนจะมีความหมายของเงินที่แตกต่างกัน
ผลการศึกษาของ Skandia International ซึ่งเป็นหน่วยงานหนึ่งของ Old Mutual Wealth ที่ได้จากการสอบถามผู้บริโภคมากกว่า 5,000 คน จาก 4 ทวีป ปรากฏออกมาว่าระดับรายได้สุทธิประจำปีที่จะทำให้คนทั่วไปมีความสุข คือ 1.62 แสนเหรียญสหรัฐ หรือเท่ากับประมาณ 4.7 ล้านบาท (อัตราแลกเปลี่ยนปัจจุบัน) ซึ่งเป็นระดับที่สูงมาก โดยรวมประมาณร้อยละ 80 ของกลุ่มสอบถามมีความเห็นว่า รายได้สุทธิประจำปีในระดับดังกล่าวจะทำให้พวกเขามีความสุขมาก
กลุ่มที่ต้องการรายได้มากที่สุดจะมาจากคนที่ใช้ชีวิตในดูไบ ซึ่งต้องการที่จะมีรายได้มากกว่า 2.5 แสนเหรียญสหรัฐต่อปี ถึงจะรู้สึกว่ามีความสุข ตามมาด้วยกลุ่มบุคคลที่ใช้ชีวิตอยู่ในสิงคโปร์และฮ่องกง โดยรวม คนในยุโรปต้องการรายได้น้อยกว่าที่อื่นเพื่อจะมีความสุข โดยคนเยอรมันจะมีความต้องการน้อยที่สุด หรือต้องการเพียงแค่ 8.5 หมื่นเหรียญสหรัฐต่อปี
ที่น่าสนใจคือ ในบางประเทศ อาทิ ฮ่องกง อิตาลี และบราซิล ผู้หญิงมักจะมีความต้องการเงินสูงกว่าผู้ชาย เพื่อจะทำให้ตัวเองมีความสุขได้ ทั่วโลกมีเพียง 3 ใน 20 คนเท่านั้น ที่รู้สึกว่าตัวเองร่ำรวย โดยกลุ่มดังกล่าวอยากจะมีทุนสำรองเฉลี่ยที่ 1.76 ล้านเหรียญสหรัฐ ในสิงคโปร์ ระดับเงินออมเฉลี่ยที่จะถือว่ามีความสุขคือ 2.9 ล้านเหรียญสหรัฐ โดยดูไบและฮ่องกงจะตามมาติดๆ อยู่ที่ 2.5 ล้านเหรียญสหรัฐ กับ 2.46 ล้านเหรียญสหรัฐ ตามลำดับ
ตัวเลขดังกล่าวถือเป็นเพียงความทะเยอทะยานและความคาดหวังเท่านั้น เพราะการที่มีเงินสะสมจำนวนมากเป็นคนละเรื่องกับการที่มีสถานะร่ำรวย พูดง่ายๆ คือ เงินเป็นเครื่องมือที่ใช้สำหรับการแลกเปลี่ยนเท่านั้น เราจะเอาเงินไปแลกกับสิ่งของและบริการต่างๆ ตามความต้องการของเรา แต่การที่เราร่ำรวยมักจะหมายความมากกว่าการที่มีเงินเดือนสูงกว่า 6 หลัก หรือมีคฤหาสน์ใหญ่โตหลายหลัง หรือมีรถยนต์หรูหลายคัน ความร่ำรวยคือสิ่งที่คุณสะสมมา ไม่ใช่สิ่งที่คุณเคยใช้จ่ายไป n
(อ่านต่อฉบับหน้า)